Կկարողանա՞ արդյոք այս շարժումը Սերժ Սարգսյանին պաշտոնանկ անել՝ կախված է մեկ կարեւոր հանգամանքից: Որպես կանոն, նման շարժումները սկսվում են հստակ ձեւակերպված վերջնագրից: Նման վերջնագիրն իր մեջ պարունակում է իշխող ուժի որոշակի գործողությունների անօրինականության մեղադրանք, ինչպես նաեւ այդպիսի գործողություններից հրաժարվելու պահանջներ: Անչափ կարեւոր է, որ այդ պահանջը ներկայացվի: Միայն դրանից հետո անհնազանդության զանգվածային գործողությունները՝ մասնավորապես փողոցների ու շենքերի արգելափակումը, ուղղված կլինեն բոլորին ստիպելու ենթարկվել ներկայացված պահանջին: Ամբողջ հասարակությունն ու պետական մարմինները կանգնում են ընտրության առջեւ: Ցուցարարների գրագետ գործողությունների դեպքում իշխող վարչակարգն աստիճանաբար կորցնում է հասարակական-քաղաքական ուժերի, ապաեւ՝ իրավապահ մարմինների աջակցությունը: Վարչակարգին այլ բան չի մնում, քան հանձնվել: Դրանից հետո անհրաժեշտ է տեսնել, թե ում է հասցեագրված եւ, իհարկե, նրանց արձագանքը: